./data/phi1038/phi001/phi1038.phi001.perseus-lat1.xml
Valerius Maximus
Claudius, nescio religionis maior an patriae iniuria, si quidem illius uetustissimummorem neglexit, huius pulcherrimam classem amisit, infesto populo obiectus, cum effugere debitampoenam nullo modo posse crederetur, subito coorti imbris beneficio tutus fuit a damnatione: discussa enim quaestione aliam uelut dis interpellantibus de integro instaurari non placuit  ita cui maritima tempestas causae dictionem contraxerat, caelestis salutem attulit